**KOP projektijuhi meelespea**

* **Teavita avalikkust!**

Oled saanud toetust kohaliku omaalgatuse programmist, siis palun anna sellest teada ka teistele. Informatsioon võiks olla leitav teie ühingu kodulehelt või näiteks Facebook lehelt. 2018. aastal toetust saanud projektide puhul ei ole programmil spetsiaalset logo, mida eksponeerida, küll aga tuleb toetuse kasutamisest ja projekti tulemustest avalikkust teavitada, esitades projekti üritustel, trükistel, dokumentidel, materjalidel, veebilehel sobivas kohas viite: **„Projekti on rahastatud kohaliku omaalgatuse programmi vahenditest“;**

* **Tee üritusest/investeeringust pilte ja jäädvusta see hetk oma kogukonna või MTÜ kroonika jaoks.**

Ilmselgelt läheb meil raskeks kõigile teie poolt planeeritud üritustele jõudmisega, seega võtan endale õiguse küsida aruandluse käigus fotosid üritustest või investeeringuobjektidest.

* **Teosta kõik planeeritud tegevused.**

Projekti tegevuste planeerimisel tuleb kindlasti arvestada sellega, mis taotlusesse kirja sai. Kõik loetletud tegevused peavad olema teostatud ja püstitatud eesmärk saavutatud. Kindlasti tuleb ühendust võtta kui projekti teostamise käigus on vaja teha ajakava või tegevuste muudatusi, kuna see peab olema fikseeritud kirjalikult.

* **Kuluta plaanipäraselt**

Projekti läbiviimisel on tähtis järgida planeeritud eelarvet. Kõik arveldused peavad olema tehtud ühingu pangakontolt. Oluline on meeles pidada, et kulugruppide vahelised muudatused, mis ületavad 10% kogutoetusest, tuleb kirjalikult kinnitada arenduskeskuse poolt.

Kõik abikõlblikud kulutused peavad olema tekkinud projekti perioodil ja ülekanded on tehtud projektiperioodile järgneva 15 päeva jooksul.

Kulude eristumiseks soovitan väga paluda arve esitajal märkida arvele märksõna KOP18 v KOP18K/KOP18S. Sama reegel kehtib ka arvete tasumisel pangakontolt. Aruande esitamisel on hea kui projektiga seotud kuluread on selgelt eristuvad. Kuigi kuludokumente ei ole vaja aruandega eraldi esitada tuleb nad koos kõigi teiste projektiga seonduvate dokumentiga säilitada vähemalt 7 aastat peale projekti lõppu.

Üle 600 euro kulutuse puhul peab olemas olema kaks võrreldavat hinnapakkumist.

Kui toetusest jääb kasutamata 10 eurot, siis seda tagastama ei pea. Üle 10 euro kasutamata toetus tuleb tagastada SA Võrumaa Arenduskeskuse pangakontole, mis on ära toodud teile saadetud otsuses.

* **Aruandlus**

Esita projekti aruanne õigeaegselt, saates ta e-posti aadressil **arenduskeskus@vorumaa.ee**. Aruande esitamise kuupäev on fikseeritud taotluse rahuldamise otsuses. Kui ühing vajab aruande esitamiseks pikendust, tuleb selleks kirjalikult arenduskekust informeerida ja luba küsida vähemalt **5** **päeva** enne projekti elluviimise lõppkuupäeva. Aruande vormid on lisatud arenduskeskuse kodulehele.

* **Investeeringute puhul**

Programmist investeeringute jaoks toetust saanud ühendusel on kohustus tagada projekti tulemusena loodud või soetatud vara säilimise ja avaliku kasutuse taotluses ning toetusotsuses toodud eesmärkidel ja tingimustel viie aasta jooksultoodud projekti lõppkuupäevast arvates ning mitte sooritama selle vara osas tehinguid, mis annavad nimetatud aja jooksul mõnele isikule või asutusele põhjendamatu eelisseisundi.

* **Säilita dokumendid**

Projektiga seotud dokumendid tuleb säilitada vähemalt 7 aastat peale projekti lõppkuupäeva.

Kui tekkis küsimusi, siis võta kindlasti ühendust!

Aigi Young

Projektispetsialist, SA Võrumaa Arenduskeksus

e-post: aigi.young@vorumaa.ee

tel: 5309 0923